**Kőszeg Város Önkormányzata Képviselő-testületének**

**3/2019. (III. 8.) önkormányzati rendelete**

**a belváros gépjármű-közlekedésének szabályairól**

*[A 15/2019. (IX. 27. és a* ***20/2024. (XII. 18.)*** *önkormányzati rendelettel módosított, egységes szerkezetbe foglalt szöveg.]*

Kőszeg Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a következőket rendeli el:

**1. A rendelet hatálya**

**[[1]](#footnote-1)21. §**

A rendelet hatálya kiterjed Kőszeg Város közigazgatási területén a Jurisics térre, a Rajnis József, a Táblaház, a Schneller István, a Chernel István, a Bem József, a Kelcz-Adelffy, a Városház utcákra, a Diáksétányra (a továbbiakban együtt: történelmi belváros), a Fő tér 2. számú épület mögötti belső parkolóra (a továbbiakban: Csónaktömb), a Szűk utca, valamint a Kossuth L. u. 12-14. és 16. szám alatti ingatlanok által határolt területre, az azon keresztül megközelíthető közterületekre, valamint a Hegyalja utcára.

**[[2]](#footnote-2)12. §**

Az 1. §-ban felsorolt közterületekre gépjárművel kizárólag a jelen rendeletben meghatározott feltételek esetén és engedély birtokában lehet behajtani, ott várakozni.

**2. A behajtás és várakozás rendje**

**3. §**

(1) A rendelet hatálya alá tartozó területre behajtási engedélyt a közúti közlekedés szabályairól szóló 1/1975. (II. 5.) KPM-BM együttes rendelet 14. § (14) bekezdésében meghatározottak kaphatnak. A behajtási engedély kiegészíthető a várakozásra is kiterjedő engedéllyel a rendeletben meghatározott feltételek szerint.

(2) A behajtási engedéllyel együtt várakozási engedélyt az ott lakó- vagy tartózkodási hellyel rendelkező természetes személyek, székhellyel vagy telephellyel rendelkező jogi személyek, valamint ingatlan-tulajdonjoggal rendelkezők kaphatnak, akiknek ingatlanán gépjármű nem helyezhető el.

(3) A rendelet hatálya alá tartozó azon területeken, amelyeket Kőszeg Város Önkormányzata Képviselő-testületének a fizető parkolók működésének és igénybevételének rendjéről szóló önkormányzati rendelete (a továbbiakban: Parkolási rendelet) díjköteles várakozási területté jelölt ki, a behajtási és várakozási engedély mellett parkolójegy vagy parkolóbérlet birtokában lehet várakozni.

**4. §**

(1) A Szűk u. 2. szám alatti ingatlanon kialakított parkoló megközelítésére behajtási engedélyt az ott dolgozók kaphatnak.

(2) A Kossuth L. u. 12-14. és a 16. számú ingatlanok által határolt területre behajtási engedélyt a Kossuth L. u. 16., Rákóczi u. 15., Munkácsy M. u. 2. és 4. szám alatti ingatlanokban lakó- vagy tartózkodási hellyel rendelkező természetes személyek, székhellyel vagy telephellyel rendelkező jogi személyek, valamint ingatlan-tulajdonjoggal, garázsbérlettel rendelkezők kaphatnak.

(3) A Kossuth L. u. 12-14. és a 16. számú ingatlanok által határolt területre behajtási és várakozási engedélyt a Kossuth L. u. 16. szám alatti ingatlanban lakó- vagy tartózkodási hellyel rendelkező természetes személyek, székhellyel vagy telephellyel rendelkező jogi személyek, valamint ingatlan-tulajdonjoggal rendelkezők kaphatnak.

(4) Rákóczi 1. szám alatti ingatlan hátsó udvarának Fő tér keleti részén húzódó gazdasági feltöltő úton (a továbbiakban: szervízút) keresztül történő megközelítésére behajtási engedélyt lakó- vagy tartózkodási hellyel rendelkező természetes személyek, székhellyel vagy telephellyel rendelkező jogi személyek, valamint ingatlan-tulajdonjoggal rendelkezők kaphatnak.

**5. §**

(1) A szervízútra a Csónaktömb megközelítése céljából behajtási és várakozási engedélyt - a (2) bekezdésben foglalt eltérésekkel – a Fő téren, a Kossuth L. u. 6-14. szám alatti ingatlanokban, a Szűk utcában lakó-, vagy tartózkodási hellyel rendelkező természetes személyek, ingatlantulajdonnal rendelkezők, az Írottkő Szálló és a Portré Panzió vendégei, továbbá a bírósági és ügyészségi dolgozók kaphatnak. Az engedély kizárólag parkolóbérlettel együtt érvényes.

(2) A Csónaktömbben a (1) bekezdésben megjelölt szálláshelyek a szobaszámuknak megfelelő mennyiségű, de legfeljebb 30 darab behajtási és várakozási engedélyt kaphatnak. Az Írottkő Szálloda a saját parkolóinak megközelítésére 8 db behajtási engedélyre jogosult.

[[3]](#footnote-3)2(3) A történelmi belvárosban lévő szálláshelyek a szobaszámuk után megvásárolt szálláshelybérlettel, valamint behajtási- és várakozási engedéllyel péntek 14.00 órától hétfő 7.00 óráig a Brenner-ház udvarára jogosultak behajtani és várakozni, kivéve Kőszeg Város Önkormányzata Képviselő-testületének a közterület-használatról és a városkép védelméről szóló önkormányzati rendelet mellékletében felsorolt kiemelt rendezvények idején.

**[[4]](#footnote-4)26. §**

(1) A Kőszegi Közös Önkormányzati Hivatal, a Jurisics-vár Művelődési Központ és Várszínház, a Kőszegi Városi Múzeum, Könyvtár és Levéltár, a Plébániahivatal dolgozói, a Kőszegi Járási Hivatal vezetői és dolgozói, Kőszeg város polgármestere, alpolgármestere, jegyzője, aljegyzője, Kőszeg Város Önkormányzata Képviselő-testületének tagjai és bizottságainak külső tagjai, valamint Bozsok és Velem községek polgármesterei a Brenner-ház udvarára jogosultak behajtani és a Parkolási rendeletben foglaltak szerint várakozni.

(2) A Felsőbbfokú Tanulmányok Intézetének vendégei és dolgozói intézményi, dolgozói éves bérlet birtokában jogosultak behajtani és várakozni a Chernel u. 14. – 16. szám közötti közterületen.

(3) A Csónaktömbben garázzsal rendelkezők a garázs megközelítésére behajtási engedélyre jogosultak.

(4) A Kőszegi Városüzemeltető és Kommunális Szolgáltató Nonprofit Kft. üzembentartásában lévő gépjárművek a rendelet hatálya alá tartozó területekre behajtási-és várakozási engedélyre jogosultak.

**7. §**

(1) A történelmi belvárosba behajtani áruszállítás céljából 06.00 órától 18.00 óráig, a szervízútra 6.00 órától 12.00 óráig lehet. A behajtási engedély egy naptári évre szól és megújításakor a kérelemhez csatolni kell a tevékenységre jogosító dokumentum másolatát is.

(2) A Jurisics téren található melegkonyhás vendéglátóüzlet ételfutára behajtási- és várakozási engedélyt kaphat a Szent Jakab templom keleti oldalán lévő közterületre, mely az éves parkoló bérlettel együtt érvényes. A behajtási- és várakozási engedély egy naptári évre szól és a kérelemhez csatolni kell a tevékenységre jogosító dokumentum másolatát is.

(3) A rendelet hatálya alá tartozó területen azok a lakó- vagy tartózkodási hellyel rendelkező természetes személyek, akik nem rendelkeznek gépjárművel, lakásonként egy behajtási engedély igénylésére jogosultak. A behajtási engedély kizárólag a kérelmező ellátásával összefüggő szállítási feladatok elvégzése céljából az általa megjelölt hozzátartozó gépjárművére, annak hozzájárulásával adható.

**8. §**

(1) Alkalmi behajtási, valamint alkalmi behajtási- és várakozási engedélyt kaphatnak egy nap, egy hét, vagy három hónap időtartamra a rendelet hatálya alá tartozó területre az ott ideiglenesen munkát végzők (pl. építkezés, tűzifa, fűrészelés, bútorszállítás) gépjárművei, valamint a kulturális, oktatási, szórakoztató és ünnepi programok idejére a vendégelőadók, árusok és az önkormányzat vendégei.

(2) Az alkalmi behajtási, valamint az alkalmi behajtási és várakozási engedélyben fel kell tüntetni az igénybevétel kezdő és befejező időpontját. Az alkalmi behajtási és várakozási engedéllyel rendelkezők a Parkolási rendeletben foglaltak szerint jogosultak várakozni.

**9. §**

(1) A behajtási, valamint a behajtási- és várakozási engedély iránti kérelmet az 1. melléklet, az alkalmi behajtási, valamint az alkalmi behajtási- és várakozási engedély iránti kérelmet a 2. melléklet tartalmazza.

(2) Az egyes behajtási, valamint behajtási- és várakozási engedélyeket a 3. melléklet tartalmazza. Az engedélyeket a gépjármű szélvédője mögött, jól látható és teljesen olvasható módon kell elhelyezni.

(3) Az engedélyes haladéktalanul köteles bejelenteni az engedélyt kiállító hatóságnak minden olyan változást, amely az engedély kiállításának feltételeit befolyásolná, így különösen a lakó-, tartózkodási helyében, székhely, telephelyben, valamint a tulajdonos vagy az üzembetartó személyében történt módosulásokat. A hatóság évente legalább egy alkalommal felülvizsgálja az engedély használata feltételeinek meglétét.

**3. Záró rendelkezések**

**10. §**

Ez a rendelet a kihirdetését követő napon lép hatályba.

**[[5]](#footnote-5)111. §**

**[[6]](#footnote-6)112. §**

**Kőszeg, 2019. március 7.**

**Dr. Zalán Gábor s. k. Huber László s. k.**

jegyző polgármester

**Záradék:**

A belváros gépjármű-közlekedésének szabályairól szóló 3/2019. (III. 8.) önkormányzati rendelet jelen szövege 2025. február 1-től hatályos.

Kőszeg, 2024. február 18.

**Dr. Zalán Gábor**

jegyző

***1. melléklet a 3/2019. (III. 8.) önkormányzati rendelethez:***

Iktatószám: ………………/20…..

**BEHAJTÁSI / BEHAJTÁSI ÉS VÁRAKOZÁSI**

**ENGEDÉLYKÉRELEM**

***Kérelmező adatai:***

Név: .........................................................................................................................................

Cím (lakcím):...........................................................................................................................

………………..........................................................................................................................

Telefon:………........................................................................................................................

***Gépjármű adatai:***

Forgalmi rendszám:.................................................................................................................

Típus:……………...................................................................................................................

Gépjármű tulajdonosa:.............................................................................................................

Forgalmi engedély száma:........................................................................................................

A megközelítendő ingatlan címe: ............................................................................................

A behajtás indoka: lakóhely/tartózkodási hely

* tulajdonjog
* székhely/telephely
* garázs
* munkahely
* áruszállítás
* Városház, Chernel I., Diák sétány, Schneller I., Táblaház, Rajnis J. utcákba, valamint a Jurisics térre 6.00 órától 18.00 óráig
* Fő téri szervízútra 6.00 órától 12.00 óráig
* szállítási feladatok elvégzése

A gépjármű tárolását az ingatlanon: meg tudom oldani.

nem tudom megoldani.

Várakozási engedélyt is kérek: igen

nem

*A kérelemhez mellékelni kell (másolatban):*

* **lakóhellyel vagy tartózkodási hellyel** rendelkezik: forgalmi engedély, lakcímkártya
* **munkahellyel** rendelkezik: forgalmi engedély, munkáltatói igazolás, gazdálkodó szervezet esetén: vállalkozói igazolvány vagy cégkivonat,
* **garázs** **tulajdonnal/bérleménnyel** rendelkezik: forgalmi engedély, bérlő esetén a garázs bérleti szerződése,
* **áruszállítás és egyéb behajtás** esetén: forgalmi engedély,
* **szállítási feladatok elvégzése** esetén: szállítást végző gépjármű tulajdonosának/üzembentartójának hozzájárulása, a gépjármű forgalmi engedélye, a kérelmező lakcímkártyája.

Kőszeg, 20 ……...........hó..............nap

.....................................................

kérelmező aláírása

***2. melléklet a 3/2019. (III. 8.) önkormányzati rendelethez:***

Iktatószám: ………………/20.….

**ALKALMI BEHAJTÁSI / ALKALMI BEHAJTÁSI ÉS VÁRAKOZÁSI**

**ENGEDÉLYKÉRELEM**

***Kérelmező adatai:***

Név: .........................................................................................................................................

Cím (lakcím):...........................................................................................................................

………………..........................................................................................................................

Telefon:………........................................................................................................................

***Gépjármű adatai:***

Forgalmi rendszám:.................................................................................................................

Típus:……………...................................................................................................................

Gépjármű tulajdonosa:.............................................................................................................

Forgalmi engedély száma:........................................................................................................

A megközelítendő ingatlan címe: ...............................................................................................

A behajtás indoka\*: építkezés

* tűzifa fűrészelés
* bútorszállítás
* kulturális programok
* oktatási programok
* szórakoztató programok
* ünnepi programok
* egyéb:………………………………………………………………

A behajtás időpontja: 20…… év ……………… hó ……… nap ……… órától

20…… év ……………… hó ……… nap ……… óráig.

Várakozási engedélyt is kérek: igen

nem

*\* A kérelemhez mellékelni kell (másolat):*

- forgalmi engedély

Kőszeg, 20……….........................................

.....................................................

kérelmező aláírása”


***3. melléklet a 3/2019. (III. 8.) önkormányzati rendelethez:***

**1. Behajtási engedély (sárga háttéren)**



Sorszám:

**BEHAJTÁSI ENGEDÉLY**

****Gépjármű forgalmi rendszáma:

Gépjármű típusa, színe:

Gépjárművel megközelíthető terület megnevezése:

Behajtás jogcíme:

Az engedély érvényessége:

**Ezen engedély közterületen történő *várakozásra nem jogosít*!**

**Ezen engedély a gépjármű első szélvédője mögött, jól látható és teljesen olvasható módon tartandó.**

Kőszeg, 20……………….

P.H.

………………………


Aláírás

**2. Behajtási és várakozási engedély (zöld háttéren)**



Sorszám:

**BEHAJTÁSI ÉS VÁRAKOZÁSI ENGEDÉLY**

Gépjármű forgalmi rendszáma:

Gépjármű típusa, színe:

Gépjárművel megközelíthető terület megnevezése:

Behajtás jogcíme:

Az engedély érvényessége:

Várakozásra kijelölt közterület megnevezése:

**Ezen engedély a gépjármű első szélvédője mögött, jól látható és teljesen olvasható módon tartandó. Csak a várakozásra jogosító parkolójeggyel, vagy bérlettel együtt érvényes.**

Kőszeg, 20……………….

P.H.

………………………


Aláírás

**3. Alkalmi behajtási engedély**



Sorszám:

**ALKALMI BEHAJTÁSI ENGEDÉLY**

****Gépjármű forgalmi rendszáma:

Gépjármű típusa, színe:

Gépjárművel megközelíthető terület megnevezése:

Behajtás jogcíme:

Behajtás ideje (tól-ig):

**Ezen engedély közterületen történő *várakozásra nem jogosít*!**

**Ezen engedély a gépjármű első szélvédője mögött, jól látható és teljesen olvasható módon tartandó.**

Kőszeg, 20……………….

P.H.

………………………


Aláírás

**4. Alkalmi behajtási és várakozási engedély**



Sorszám:

**ALKALMI BEHAJTÁSI ÉS VÁRAKOZÁSI ENGEDÉLY**

****Gépjármű forgalmi rendszáma:

Gépjármű típusa, színe:

Gépjárművel megközelíthető terület megnevezése:

Behajtás jogcíme:

Behajtás ideje, a várakozás időtartama (tól-ig):

**Ezen engedély a gépjármű első szélvédője mögött, jól látható és teljesen olvasható módon tartandó. Csak a várakozásra jogosító parkolójeggyel, vagy bérlettel együtt érvényes.**

Kőszeg, 20……………….

P.H.

………………………

Aláírás”

1. 2 Módosítva a 20/2024. (XII. 18.) önkormányzati rendelettel, hatályos 2025. február 1-től. [↑](#footnote-ref-1)
2. 1 Módosítva a 15/2019. (IX. 27.) ünkormányzati rendelettel, hatályos 2019. szeptember 28-tól. [↑](#footnote-ref-2)
3. 2 Módosítva a 20/2024. (XII. 18.) önkormányzati rendelettel, hatályos 2025. február 1-től. [↑](#footnote-ref-3)
4. 2 Módosítva a 20/2024. (XII. 18.) önkormányzati rendelettel, hatályos 2025. február 1-től. [↑](#footnote-ref-4)
5. 1 Hatályon kívül helyezve a 15/2019. (IX. 27.) önkormányzati rendelettel, hatálytalan 2019. szeptember 28-tól. [↑](#footnote-ref-5)
6. 1 Hatályon kívül helyezve a 15/2019. (IX. 27.) önkormányzati rendelettel, hatálytalan 2019. szeptember 28-tól. [↑](#footnote-ref-6)